สวัสดีค่ะอยากสอบถามเกี่ยวกับการกินยาคุมอ่ะคะคือเดือน พ.ย 64 หนูกินยาคุมแบบ21 เม็ดไปตอนที่ยังไม่มีประจำเดือนแล้วเดือนนั้นประจำเดือนก็ไม่มามันปกติไหมคะถ้ายาคุมหมดวันที่2 ธค สามารถกินต่อในวันถัดไปเลยได้ไหมคะพอดีมีแพลนจะเดินทางเลยอยากให้ประจำเดือนเลื่อนอะค่ะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การกินยาคุมแบบแผงรายเดือน 21 เม็ด เมื่อกินหมดแผงแล้วนั้น จะเว้น 7 วัน เพื่อให้ประจำเดือนมาแล้วค่อยเริ่มยาแผงต่อไปหลังจากนั้นแต่ถ้าต้องการจะเลื่อนประจำเดือนคือไม่ให้ประจำเดือนมา ก็ให้กินยาแผงต่อไปทันทีที่ยาเม็ดที่ 21 หมด ก็คือไม่ต้องเว้น 7 วันค่ะ และถ้าต้องการให้รอบเดือนถัดไปประจำเดือนมา พอแผงถัดไปหมด ก็เว้น 7 วันได้ตามปกติ